Առաջին մարդը (ֆիլմ, 2018)

«Առաջին մարդը» (անգլ.՝ First Man), ռեժիսոր Դեմիեն Շազելի ամերիկյան կենսագրական դրամա՝ հիմնված Ջեյմս Ռ․ Հենսենի «Առաջին մարդը։ Նիլ Օ․ Արմսթրոնգի կյանքը» ստեղծագործության վրա։ ԱՄՆ-ում ֆիլմի պրեմիերան կայանալու է 2018 թվականի հոկտեմբերի 12-ին, ՌԴ-ում՝ նոյեմբերի 22ին։


== Սյուժե ==
Սյուժեն պատմում է Նիլ Արմսթրոնգի կյանքը 1961-1969 թվականներին և ներկայացնում ՆԱՍԱ-ի՝ մարդուն Լուսին տեղափոխելու առաքելության իրական պատմությունը։


== Դերերում ==
Ռայան Գոսլինգ՝ Նիլ Արմսթրոնգ, ՆԱՍԱ-ի 2-րդ հավաքի աստղագնաց, «Ապոլոն-11»-ի հրամանատար, դարձել է առաջին մարդը, որ ոտք է դրել Լուսնի վրա։
Քլեր Փոյ՝ Ջենեթ Շերոն, Արմսթրոնգի առաջին կինը։
Քորի Սթոլ՝ Էդվին «Բազ» Օլդրին, ՆԱՍԱ-ի 3-րդ հավաքի աստղագնաց, «Ջեմինի» տիեզերանավերի գործակման ծրագրի մասնակից, «Ապոլոն-11»-ի լուսնային մոդուլի օդանավորդ և երկրորդ մարդը Լուսնի վրա։
Քայլ Չենդլեր՝ Դոնալդ «Դիք» Սլեյթոն, Երկրորդ համաշխարհային պատերազմի վետերան, ՆԱՍԱ-ի 1-ին հավաքի աստղագնաց, տիեզերական նախապատրաստությունից ժամանակավոր հեռացումից հետո դարձել է ՆԱՍԱ-ի Աստղագնացների կառավարման առաջին ղեկավար։ Հետագայում՝ «Սոյուզ-Ապոլոն» թռիչքի մասնակից։
Ջեյսոն Քլարք՝ Էդվարդ Ուայթ, ՆԱՍԱ-ի 2-րդ հավաքի աստղագնաց, առաջին ամերիկացին բաց տիեզերքում։ Մահացել է «Ապոլոն-1» տիեզերանավի փորձարկումների ժամանակ։
Շի Ուիգհեմ՝ Վիրջիլ Այվեն Գրիսոմ, ՆԱՍԱ-ի 1-ին հավաքի աստղագնաց, «Մերկուրի» և «Ջեմինի» տիեզերանավերի գործարկման ծրագրերի մասնակից։ Մահացել է«Ապոլոն-1» տիեզերանավի փորձարկումների ժամանակ։
Ջոն Բերնթալ՝ Դևիդ Սքոթ, ՆԱՍԱ-ի 3-րդ հավաքի աստղագնաց, Արմսթրոնգի հետ միասին կատարել են առաջին թռիչքը «Ջեմինի-8» տիեզերանավով, որի ժամանակ նրանք պատմության մեջ առաջին անգամ անօդաչու թիրախի հետ ձեռքով ծայրակցում կատարեցին։ Դարձել է յոթերորդ մարդը Լուսնի վրա՝ որպես «Ապոլոն-15»-ի հրամանատար։
Բրայան Դ’Արսի Ջեյմս՝ Ջոզեֆ Ա․ Ուոքեր, Արմսթրոնգի ղեկավարը, որը իրականացրել է երկու ենթաուղեծրային տիեզերական թռիչք։
Պաբլո Շրայբեր՝ Ջեյմս Արթուր Լովել, ՆԱՍԱ-ի 2-րդ հավաքի աստղագնաց, «Ջեմինի» տիեզերանավերի գործակման ծրագրի մասնակից։ «Ապոլոն-8» տիեզերանավի թիմային մոդուլի օդանավորդ։ Հետագայում՝ «Ապոլոն-13»-ի հրամանատար։ Դարձել է այն երեք աստղագնացներից մեկը, որ թռիչք է կատարել Լուսին երկու անգամ, սակայն այդպես էլ չի գտնվել նրա մակերևույթի վրա։
Պատրիկ Ֆյուջիթ՝ Էլիոթ Սի, ՆԱՍԱ-ի 2-րդ հավաքի աստղագնաց, «Ջեմինի-9» տիեզերանավի առաջին հիմնական անձնակազմի անդամ։ Մահացել է 1966 թվականին անձնակազմի ապագա ղեկավար և իր գործընկեր Չարլզ Բասեթի հետ մասին, երբ նրանց կողմից գործարկվող ռեակտիվ ինքնաթիռը Սենթ Լուիսում մխրճվել էր McDonnell Aircraft-ի մեջ։
Քորի Մայքլ Սմիթ՝ Ռոջեր Չաֆի, ՆԱՍԱ-ի 3-րդ հավաքի աստղագնաց, մահացել է «Ապոլոն-1» տիեզերանավի փորձարկումների ժամանակ։
Սքայլեր Բիբլի՝ Ռիչարդ Գորդոն, ՆԱՍԱ-ի 3-րդ հավաքի աստղագնաց, «Ջեմինի» տիեզերանավերի գործակման ծրագրի մասնակից։ «Ապոլոն-12» տիեզերանավի թիմային մոդուլի օդանավորդ.
Լուկաս Հաաս՝ Մայքլ Քոլինզ, ՆԱՍԱ-ի 3-րդ հավաքի աստղագնաց, «Ջեմինի» տիեզերանավերի գործակման ծրագրի մասնակից։ «Ապոլոն-11» տիեզերանավի թիմային մոդուլի օդանավորդ։
Ջ. Դ. Էվերմոր՝ Քևրիստոֆեր Ք․ Քրաֆթ կրտսեր, ՆԱՍԱ-ի թռիչքների գծով առաջին տնօրենը, որը ղեկավարում էր առաջին տիեզերական թռիչքը Ամերիկայում, առաջին ուեղծրային թռիչքը, ինչպես նաև «Ջեմինի-4» առաքելությունը։
Ջոն Դևիդ Ուեյլեն՝ Ջոն Գլեն, ՆԱՍԱ-ի 1-ին հավաքի աստղագնաց, առաջին ամերիկացին, որը կատարել է ուղեծրային տիեզերական թռիչք։
Բեն Օուեն՝ Ջոն Հոջ, ՆԱՍԱ-ի թռիչքների տնօրեն, որը պատասխանատու էր «Ջեմինի-8» տիեզերանավրի առաքելության ղեկավարմամբ։


== Արտադրություն ==
2003 թվականին Քլինթ Իսթվուդը և Warner Bros.-ը գնեցին Նիլ Արմթսթրոնգի «First Man: The Life of Neil A. Armstrong» կենսագրությունը՝ գրված Ջեյմս Ռ․ Հանսենի կողմից։ Ավելի ուշ իրավունքները գնեց Universal Pictures ընկերությունը, որը պլանավորում էր «First Man» անվանումով ֆիլմ նկարահանել։
2015 թվականի նոյեմբերի 24-ին հայտարարվեց, որ Ռայան Գոսլինգն ընտրվել է որպես գլխավոր դերակատար, իսկ Դեմիեն Շազելը՝ ռեժիսոր։ 2017 թվականի մարտին հայտարարվեց, որ ֆիլմը կթողարկվի 218 թվականի հոկտեմբերի 12-ին։
2017 թվականի մայիսին Քլեր Ֆոյը բանակցություններ էր վարում ֆիլմում նկարահանվելու համար։ Հունիսին դերասանական կազմից միացան Քայլ Չենդլերը, Քորի Սթոլը և Ջեյսոն Քլարքը։ Հուլիսի 15-ին Շի Ուիգհեմը միացավ ֆիլմին, իսկ Քլեր Ֆոյի դերը հաստատվեց։ Օգոստոսի 30-ին դերասանական կազմին միացավ նաև Ջոն Բերնթալը, իսկ մեկ ամիս անց իր մասնակցությունը հաստատեց նաև Բրայան Դ’Արսի Ջեյմսը։


=== Նկարահանումներ ===
Հիմնական նկարահանումները սկսվել են Ատլանտայում, Ջորջիա, 2017 թվականի հոկտեմբերի վերջին և ավարտվել են 2018 թվականի փետրվարին։


== Ծանոթագրություններ ==


== Արտաքին հղումներ ==
«Առաջին մարդը (ֆիլմ, 2018)»(անգլ.) ֆիլմը Internet Movie Database կայքում